[bookmark: _GoBack]Rhai cyfleoedd i fapio ADCDF i feysydd dysgu y Cyfnod Sylfaen 
Gallwch ddefnyddio ‘lens cynaliadwyedd’ i gynnwys ADCDF ym mhob gweithgaredd.


Gweithgaredd Coginio– 
Gwneud pizza gan ddefnyddio cynnyrch Masnach Deg / cynnyrch a dyfwyd yn lleol a gweithgareddau a allai ddeillio o’r gweithgareddau hyn
Gall unrhyw weithgaredd coginio wneud cysylltiadau tebyg. Enghreifftiau yw’r cysylltiadau hyn ac nid ydynt wedi’u bwriadu ar gyfer un sesiwn. Y bwriad yw dangos enghreifftiau o’r modd y gellir cyflawni ADCDF a meysydd dysgu y Cyfnod Sylfaen ar yr un pryd, yn hytrach na fel gweithgaredd “ychwanegol”


Mae syniadau am ryseitiau ar gyfer coginio Masnach Deg ar gael yma:
http://www.fairtradecookbook.org/

HMS:- Glenda Tinney,  Angela Rees ac  Eileen Merriman 
	Meysydd Dysgu’r Cyfnod Sylfaen
	Deilliannau
	Cysyniadau a themâu ADCDF

	Datblygiad Personol a Chymdeithasol, Lles ac Amrywiaeth Ddiwylliannol:
Ceir cyfleoedd i drafod Masnach Deg ac mae’r dewis o gynhwysion yn darparu sawl cyfle i gefnogi’r maes dysgu hwn ac i archwilio bywydau plant eraill. Trwy archwilio symbol Masnach Deg gall plant ifanc ddechrau meddwl am degwch a hawliau wrth gymharu eu bywydau eu hunain â bywydau plant eraill ledled y byd.

Hefyd gall defnyddio llyfrau stori sy’n canolbwyntio ar wledydd eraill helpu cefnogi’r maes dysgu hwn. Er enghraifft llyfr Oxfam, Come and Eat with Us.

Mae gweithio mewn grwpiau hefyd yn datblygu sgiliau cymdeithasol a thrafod plant a’u parch at ei gilydd. Trwy ofyn iddynt wneud penderfyniadau am gynhwysion gellir eu helpu i archwilio materion megis pam dewis cynnyrch lleol, Masnach Deg neu o’r archfarchnad. 
	· dangos chwilfrydedd a datblygu agweddau cadarnhaol at ddysgu a phrofiadau newydd 
· datblygu dealltwriaeth o’r hyn sy’n deg ac yn annheg, a bod yn barod i gyfaddawdu  
· ffurfio perthnasoedd a theimlo’n ddigon hyderus i gyd-chwarae a chydweithio ag eraill 
· datblygu ymwybyddiaeth o ddiwylliannau gwahanol ac anghenion, safbwyntiau a chredoau amrywiol pobl eraill sy’n perthyn i’w diwylliant hwy a diwylliannau eraill 
· trin pobl o bob cefndir diwylliannol mewn modd sy’n dangos parch a goddefgarwch 
· ymateb i syniadau a chwestiynau’n frwdfrydig, yn sensitif, yn greadigol ac yn reddfol 
· siarad am yr hyn sy’n dda ac yn ddrwg, yn gywir ac yn anghywir, yn deg ac yn annheg, yn ofalgar ac yn anystyriol 
· siarad am y penderfyniadau a wneir mewn storïau neu sefyllfaoedd, neu benderfyniadau personol, a myfyrio yn eu cylch gan awgrymu ymatebion eraill 

· gweithgareddau sy’n caniatáu iddynt ddechrau deall sut y gallant warchod yr amgylchedd a bod yn garedig iddo yn eu bywyd o ddydd i ddydd 
· gweithgareddau sy’n caniatáu iddynt wneud dewisiadau iach, a datblygu a deall eu cyrff eu hunain a sut y gallant eu cadw’n ddiogel ac yn iach 

	Dewisiadau a phenderfyniadau -
Trafodaeth ynglŷn â pha gynhwysion i’w defnyddio. 
Penderfynu faint i’w ddefnyddio a sut i weithio gyda’i gilydd yn effeithiol.
Cytuno ar y cyfuniad gorau o ychwanegiadau, a pha un ai defnyddio cynnyrch lleol, o’r siop, neu Fasnach Deg.


Defnyddio a gwastraffu
A oes ffyrdd o sicrhau nad ydym yn gwastraffu bwyd wrth wneud y pizza?

Beth mae’r plant yn ei wneud gydag unrhyw fwyd sydd dros ben?
Gwneud compost?
Ei roi yn y bin?
Ei roi i ffarmwr lleol i fwydo’r moch?

Newid yn yr Hinsawdd 
O ble y daeth y cynhwysion. Defnyddio mapiau a lluniau i weld o ble y daeth y cynhwysion.
Ydyn nhw wedi dod o bellter mawr?
A allwn ni ddefnyddio mapiau i ddarganfod ble tyfwyd nhw?
A ddaethon nhw ar gwch neu ar awyren?
Ble tyfwyd nhw – yn yr ysgol / yn lleol?
A allai hyn gael effaith ar faint o deithio / danwydd a ddefnyddiwyd i wneud y pizza?


Iechyd
Gellir trafod yr ychwanegiadau a ddewiswyd yn nhermau eu manteision iechyd.
Efallai y gallai plant dyfu perlysiau eu hunain mewn potiau / yng ngardd yr ysgol ac mae garddio fel hyn yn weithgaredd iach yn yr awyr agored.

Hunaniaeth a diwylliant
Trafod ble mae pizza yn fwyd cenedlaethol.
Gwylio clipiau o ddolenni Eidalaidd yn ymwneud â Pizza.  Osgoi stereoteipiau.
Trwy ymweld â bwyty pizza yn lleol gellir archwilio cysylltiadau diwylliannol ymhellach a chysylltiadau â’r gymuned Eidalaidd yng Nghymru.
O ble daw rhai o’r cynhwysion a ddefnyddir:
Tomatos?
Olifau?
Caws? 
Blawd?
Cynhwysion eraill?


Cyfoeth a thlodi
Ydyn ni’n ffodus i allu gwneud pizza?
Pa fath o fywyd sydd gan y plant sy’n tyfu rhai o’r cynhwysion hyn?
A wnaethom ni benderfynu defnyddio cynnyrch Masnach Deg megis olifau?  Pam y gallai hyn fod yn bwysig?
Beth yw Masnach Deg?  Sut gall hyn helpu plant eraill?

Yr amgylchedd naturiol
Pe baem yn tyfu rhai o’r cynhwysion ein hunain, a fyddai hynny o fudd i’n hamgylchedd lleol? Er enghraifft, perlysiau i bryfed fwydo arnynt? 
A fydd y ffordd y byddwn yn cael gwared ar wastraff a sbwriel o’r pizza yn bwysig? 
Beth sy’n digwydd i’r bocsys pan fyddwn yn prynu pizza parod? 

	Iaith, Llythrennedd a Chyfathrebu:

Mae tasg goginio ymarferol yn caniatáu i blant drafod eu syniadau a gwrando ar safbwyntiau ei gilydd ynglŷn â choginio’r pizza, yn ogystal â gwrando ar syniadau sydd gan yr oedolyn. 

Ceir cyfleoedd i ofyn cwestiynau a mynegi barn nid yn unig am y coginio ei hun ond am y dewisiadau a’r penderfyniadau o ran y cynhwysion, a syniadau o ble mae’r cynhwysion wedi dod. 

Mae’n bosibl y bydd plant hŷn yn gallu darllen y ryseitiau a dewis eu ffefryn. Gallant hefyd fynd ar y We i ddod o hyd i rysáit pizza gyda’r athro. 

Byddant yn gweld bod llyfrau ryseitiau yn wahanol iawn i lyfrau stori. Byddant yn gweld pa mor bwysig yw lluniau  mewn llyfrau ryseitiau.

Gall plant fynd ar wefannau a fydd yn caniatáu iddynt ddod o hyd i ryseitiau sy’n defnyddio cymaint o gynhwysion Masnach Deg â phosibl.

Mae’n bosibl y bydd y plant yn eu grwpiau yn dymuno cynhyrchu eu llyfr ryseitiau eu hunain ar gyfer y pizzas maent wedi’u coginio. Gallai pawb dynnu llun o’u pizza i’w gynnwys mewn cyhoeddiad o’r fath.  

Gallai plant hŷn ymestyn y gweithgaredd i ysgrifennu ychydig am eu pizza, prawf blasu efallai.

Ar gyfer plant ifanc, mae egin ysgrifennu yn bwysig, a gallai plant ddilyn yr hyn sy’n digwydd trwy wneud sgribls, ac yna trafod y nodiadau hyn gyda’r oedolyn.

	Llafaredd

· gwrando ac ymateb yn briodol ac yn effeithiol, gan ganolbwyntio a thalu sylw’n gynyddol 

· ehangu eu geirfa trwy gyfrwng gweithgareddau sy’n hybu eu diddordeb mewn geiriau 

· siarad/cyfathrebu, yn ddigymell a thrwy gyfrwng gweithgareddau strwythuredig, at amrywiaeth o ddibenion, gan gynnwys: 
	- gofyn ac ateb cwestiynau 
	- mynegi barn
 




















Darllen
· edrych ar lyfrau gydag oedolyn neu heb oedolyn, a thrin llyfrau fel pe baent yn eu darllen 
· bod yn ymwybodol o wahanol fathau o lyfrau 

Ysgrifennu
· ysgrifennu’n annibynnol ac ar y cyd wrth ymateb i amrywiaeth o symbyliadau, ar bynciau sydd o ddiddordeb ac o bwys iddynt, gan gynnwys storïau, cerddi, gweithgareddau dosbarth a phrofiadau personol 
· ysgrifennu mewn ystod o genres gan ymgorffori rhai o wahanol nodweddion y ffurfiau hynny, e.e. storïau, dyddiaduron; cerddi; nodiadau, e.e. rhestrau, penawdau; cofnodion, e.e. arsylwadau; a negeseuon, e.e. hysbysiadau, gwahoddiadau, cyfarwyddiadau 


	

	Datblygiad Mathemategol:
Mae’r gweithgaredd hwn yn caniatáu i blant fesur cynhwysion, cyfrif tafellau a defnyddio clorian bwyso a jygiau mesur ac ati. 

Gellir cynorthwyo plant ifanc i feddwl am y gwahaniaethau yn y meintiau sy’n cael eu defnyddio.

Gellir eu hannog i gyfrif yn Gymraeg, yn Saesneg, a gan eu bod yn coginio pizza, gallent gyfrif yn Eidaleg hefyd.

	· Dylai plant ddatblygu eu sgiliau, eu gwybodaeth a’u dealltwriaeth fathemategol trwy ddefnyddio a dysgu am Rif, Mesurau ac arian, Siâp, safle a symud, a Thrin data. 

· defnyddio rhifau’n naturiol yn eu chwarae a gweithgareddau bob dydd, gan gynnwys rhigymau rhif, caneuon, storïau a gweithgareddau cyfrif o Gymru a’r byd 

·  deall a defnyddio mesurau: 
	- dewis unedau ac offer sy’n briodol i dasg fesur berthnasol; 	darllen graddfa yn weddol gywir 

	

	Datblygu’r Gymraeg

Bydd tasg ymarferol yn caniatáu i’r plant gymryd rhan mewn sgwrs a thrafodaeth a gall yr athro annog sgiliau Cymraeg.
Gallant gyfrif yn Gymraeg, a rhoi eu barn am y dewis o gynhwysion ac ar flas y pizza wedi iddo gael ei goginio.
	· cymryd rhan fel unigolion, mewn parau ac mewn grwpiau o wahanol faint 

· cymryd rhan mewn gweithgareddau dysgu digymell a gweithredol, gan gynnwys deialogau a gweithgareddau chwarae rôl 
· cyflwyno gwybodaeth syml 

· siarad am faterion sydd o ddiddordeb uniongyrchol a phersonol iddynt 
· gofyn ac ateb cwestiynau 

	

	Gwybodaeth a Dealltwriaeth o’r Byd:

Mae darganfod o ble y daw’r cynhwysion yn caniatáu i blant archwilio mapiau ac atlasau gyda chymorth yr oedolyn. 

Drwy gael plant i feddwl o ble mae’r cynhwysion wedi dod gallant wneud penderfyniadau ynglŷn â beth i’w ddefnyddio. Gallai plant hŷn ystyried yn fanylach pam maent wedi defnyddio cynnyrch Masnach Deg neu gynnyrch lleol.

Efallai bod y plant wedi plannu perlysiau neu fod ganddynt ardd ysgol a allai fod yn rhan o’u trafodaethau.

Mae meddwl am ddefnyddio cynnyrch Masnach Deg yn gyfle i archwilio bywydau plant mewn gwledydd eraill a allai fod yn tyfu cynhwysion pizza.

Mae meddwl beth i’w wneud gyda’r gwastraff a’r sbwriel o ganlyniad i goginio yn caniatáu cyfleoedd i feddwl am yr effaith ar yr amgylchedd. 
	· defnyddio a llunio mapiau syml er mwyn darganfod ble y mae lleoedd penodol a sut y mae lleoedd yn cysylltu â lleoedd eraill 
 
· dechrau sylwi ar wahaniaethau rhwng eu hardal eu hunain ac ardaloedd mewn rhannau eraill o Gymru a gwahanol rannau o’r byd 

· defnyddio atlasau a globau

· adnabod sut y gall gweithredoedd pobl wella neu niweidio’r amgylchedd 

· mynegi eu barn a’u teimladau eu hunain, a gwneud penderfyniadau gan ystyried safbwyntiau pobl eraill 
· adnabod y tebygrwydd a’r gwahaniaethau rhyngddynt hwy eu hunain a phlant eraill 

· dysgu am y synhwyrau y mae pobl ac anifeiliaid eraill yn meddu arnynt ac yn eu defnyddio i’w galluogi i fod yn ymwybodol o’r byd sydd o’u cwmpas 


	

	Datblygiad Corfforol:
Mae’r dasg hon yn caniatáu cyfleoedd i ddatblygu sgiliau echddygol manwl.
Maent yn dod yn ymwybodol o faterion diogelwch, megis ffyrnau poeth, gofal wrth ddefnyddio offer ac ati.
	· datblygu eu sgiliau echddygol bras a manwl trwy eu gweithgareddau ymarferol a defnyddio offer a chyfarpar amrywiol, gan gynnwys TGCh 
· dod yn ymwybodol o beryglon a materion yn ymwneud â diogelwch yn eu hamgylchedd 




	

	Datblygiad Creadigol:

Rhoddir digon o gynhwysion i’r plant fel y gallant ddewis yr ychwanegiadau ac arbrofi gyda chynhwysion. Mae’n bosibl y bydd yr oedolyn yn penderfynu defnyddio cynhwysion sawrus a/neu felys i greu pizza gwahanol a gall hyn ddatblygu ymhellach y dewis a’r drafodaeth ynglŷn â nwyddau Masnach Deg / lleol / o’r archfarchnad.  
	· archwilio amrywiaeth o dechnegau a deunyddiau ac arbrofi â hwy 
 	gwneud dewisiadau wrth ddewis deunyddiau ac adnoddau 

























	

	Syniadau estynedig
· Ymweld â bwyty pizza
· Ymweld ag archfarchnad leol megis Coop i archwilio Masnach Deg ymhellach.
· Ymweld â rhandiroedd
· Datblygu gardd berlysiau
· Datblygu menter ailgylchu yn yr ysgol
· Datblygu’r arfer o gompostio gwastraff bwyd

